พ่อ ผ่าตัดยกลำไส้ ใส่ถุงหน้าท้อง ประมาณ1ปี มาช่วงนี้บ่นปวดถ่ายทางก้น ออกเมือกสีคล้ำๆ ผิดปกติมั้ยค่ะ ไม่มีอาการปวดท้องอะไรร่วมค่ะ
สวัสดีค่ะ เมื่อผ่าตัดนำลำไส้มาเปิดที่หน้าท้องแล้ว ก็จะไม่มีอุจจาระออกมาทางทวารหนักอีก อย่างไรก็ตาม อาจมีมูกหรือเมือกจำนวนเล็กน้อยออกมาทางทวารหนักได้ โดยเป็นสารคัดหลั่งที่เกิดภายในลำไส้ใหญ่และทวารหนัก ซึ่งไม่ได้ผิดปกติอะไร และบางครั้ง ก็อาจยังคงมีความรู้สึกปวดถ่ายทางทวารหนักได้ด้วย แต่หากมูกหรือเมือกที่ออกมีปริมาณมาก หรือมีสีเข้มโดยออกไปทางสีน้ำตาล ซึ่งแสดงว่าอาจมีเลือดปน และหากมีอาการปวดบริเวณหนักร่วมด้วย ก็อาจเกิดมีความผิดปกติได้ เช่น เกิดการอักเสบติดเชื้อภายในลำไส้และทวารหนัก เกิดภาวะลำไส้ขาดเลือด หรือโรคเดิมที่เคยเป็นกลับมาเป็นอีกครั้ง เป็นต้น แนะนำว่าหากยังคงมีเมือกสีคล้ำออกมาทุกวัน หรือมีปริมาณมาก หรือยังคงปวดบริเวณทวารหนัก ก็ควรไปพบแพทย์ที่ได้รักษาเพื่อตรวจหาสาเหตุค่ะ